20 मई से पहले बृजभूषण की गिरफ्तारी करें, वर्ना 21 से बड़ा आंदोलन
Brij Bhushan Sharan Singh Case भारतीय कुश्ती महासंघ के अध्यक्ष बृजभूषण शरण सिंह की गिरफ्तारी के लिए देश के शीर्ष पहलवानों का दिल्ली के जंतर मंतर पर धरना आज 15वें दिन भी जारी है। आज जंतर-मंतर पर देशभर की विभिन्न खापें पहुंचेगी। जहां एक महापंचायत का ऐलान किया गया है।
भारतीय कुश्ती महासंघ (WFI) के अध्यक्ष बृजभूषण सिंह की गिरफ्तारी के लिए पहलवानों का दिल्ली के जंतर-मंतर पर धरना आज 15वें दिन भी जारी है। जंतर-मंतर पर रविवार को देशभर की खापों की महापंचायत भी हुई। साढ़े 4 घंटे चली इस महापंचायत में बृजभूषण की गिरफ्तारी के लिए सरकार को 15 दिन का अल्टीमेटम दिया गया।
महापंचायत के बाद किसान नेता राकेश टिकैत ने कहा कि रेसलर्स के धरने को 15 दिन हो गए। हम सरकार को 15 दिन और देते हैं। सरकार इस मसले का समाधान निकाले। यह समय 20 मई तक का है। हल न निकलने पर 21 मई को फिर महापंचायत होगी, जिसमें बड़े से बड़ा निर्णय लेने से पीछे नहीं हटेंगे। जरूरत पड़ी तो 20 मई के बाद ये आंदोलन देशभर में खड़ा किया जाएगा।
ये बेटियों का मामला, इसमें पॉलिटिक्स न करें
टिकैत ने कहा कि इस आंदोलन को खिलाड़ियों की कमेटी ही चलाएगी, मगर अब हर खाप रोजाना अपने 11-11 आदमी पहलवानों के समर्थन में जंतर-मंतर पर भेजेगी। यह लोग सुबह से शाम तक खिलाड़ियों के साथ रहेंगे। यह बेटियों का मामला है। इसमें पॉलिटिक्स नहीं होनी चाहिए।
किसान आंदोलन की ओर इशारा, विनेश बोली- फैसला मंजूर
टिकैत ने किसान आंदोलन की ओर इशारा करते हुए कहा कि हमारे पास आंदोलन चलाने का 13 महीने का सरकार का दिया हुआ सर्टिफिकेट है। उधर खाप महापंचायत के फैसले पर विनेश फोगाट ने कहा कि वह फैसले से सहमत हैं और खापों से बाहर नहीं हैं।
मार्च को लेकर दिल्ली पुलिस अलर्ट मोड पर
पहलवानों के समर्थन में जंतर-मंतर तक किसानों के मार्च के बीच दिल्ली पुलिस अलर्ट मोड में रही। 2 हजार से अधिक सुरक्षाकर्मियों को तैनात किया गया। आने वाले लोगों के निजी वाहनों को दिल्ली में एंट्री दी गई, लेकिन ट्रैक्टर-ट्रॉलियों को बाहर ही रोक दिया गया। सिंघू बॉर्डर पर अर्धसैनिक बल की तैनाती रही।
वहीं टिकरी बॉर्डर, नांगलोई चौक, पीरागढ़ी चौक और मुंडका चौक पर अर्धसैनिक बल के साथ दिल्ली पुलिस के 200 जवानों ने मोर्चा संभाला। इसके अलावा 1300 से अधिक दिल्ली पुलिस और अर्धसैनिक बल के जवानों को नई दिल्ली क्षेत्र में तैनात किया गया है। जंतर-मंतर पर एक मोबाइल CCTV कंट्रोल रूम 13 HD कैमरों से लैस तैनात किया गया।
जंतर-मंतर पर किसान भी पहुंचे
इससे पहले रविवार सुबह खाप महापंचायत के लिए पंजाब से किसान भी जंतर-मंतर पर पहुंचे। सुबह टिकरी बॉर्डर पर रोके जाने पर किसान नेताओं के साथ आई महिलाओं ने बैरिकेड्स हटा दिए। इसके बाद पुलिस ने इन्हें दिल्ली में एंट्री की मंजूरी दे दी। इसके बाद किसान बसों और छोटी गाड़ियों से जंतर-मंतर पहुंचे।
बृजभूषण ने वीडियो मैसेज जारी किया- बच्चे गलती करते हैं, आप लोग मत करिए
WFI अध्यक्ष बृजभूषण ने खाप महापंचायत से पहले वीडियो मैसेज जारी किया। उन्होंने कहा, "खाप के मेरे चाचा-ताऊ, मैं आपको दिल्ली आने से नहीं रोक रहा, लेकिन जिस दिन दिल्ली पुलिस की जांच पूरी होगी और अगर मैं दोषी पाया गया तो मैं आप सब के बीच खुद आऊंगा। आप सब जूते मार-मार कर मेरी हत्या कर देना।
आपसे भी विनती है कि आपके गांव से कोई बच्चा, महिला, लड़की कुश्ती खेलती हो तो उन्हें 1 मिनट के लिए अकेले में ले जाकर पूछ लेना कि बृजभूषण पर जो आरोप लगे हैं, क्या वो ऐसा ही है? आपसे यही कहना चाहता हूं कि बच्चे गलती करते हैं, आप न करो।"
महापंचायत के लिए जाती महिलाओं के फोटो...
आज के बड़े अपडेट्स:-
एक दिन पहले मीटिंग हुई, 65 खापों ने सपोर्ट किया
रोहतक की महम चौबीसी सर्वखाप पंचायत ने शनिवार को हरियाणा की खाप पंचायतों की मीटिंग बुलाई। इसमें 65 खाप के मेंबर्स शामिल हुए। यहीं पर जंतर-मंतर जाने का फैसला लिया गया। आंदोलन की योजना बनाने के लिए 31 मेंबर्स की कमेटी बनाई गई।
सर्वखाप पंचायत के मुख्य सचिव रामफल राठी ने कहा कि महिला पहलवानों के समर्थन में खापों के साथ किसान और सामाजिक संगठन भी हैं। बृजभूषण सिंह पर संगीन आरोप हैं, इसके बावजूद उनकी गिरफ्तारी नहीं हो रही। सरकार बृजभूषण को तुरंत गिरफ्तार करे, वर्ना खापें कठोर कदम उठाएंगी।
किसानों का 8 मई का दिल्ली कूच टाला
संयुक्त किसान मोर्चा (अराजनैतिक) ने देशभर के किसानों के साथ ऑनलाइन बैठक कर 8 मई को दल-बल सहित दिल्ली कूच की घोषणा की थी। किसान नेता अभिमन्यु कोहाड़ के अनुसार, इसमें हरियाणा, पंजाब और यूपी के किसानों ने दिल्ली के घेराव की रणनीति बनाई थी। इसे भी 21 मई तक के लिए टाल दिया गया।
खेल का मैदान जीता, अब जंतर-मंतर फतह करके जाएंगे: बजरंग पूनिया
रेसलर बजरंग पूनिया ने जंतर-मंतर पर प्रदर्शन का सपोर्ट करने के लिए सोशल मीडिया पर पोस्ट की। उन्होंने लिखा- खेल का मैदान फतह किया, अब जंतर-मंतर फतह करके जाएंगे। एक अन्य पोस्ट में उन्होंने लिखा- अगर तू जिंदा है तो जिंदा नजर आना जरूरी है।
दिल्ली पुलिस से झड़प हो चुकी 
रेसलर्स के धरने को लेकर दिल्ली पुलिस की उनसे झड़प हो चुकी है। कुछ दिन पहले बारिश के बाद रेसलर जंतर-मंतर पर सोने के लिए चारपाइयां ला रहे थे। दिल्ली पुलिस ने उन्हें ऐसा करने से रोक दिया जिसके बाद उनमें झड़प हुई। रेसलर्स ने आरोप लगाया कि दिल्ली पुलिस के कुछ कर्मचारी नशे में थे। हालांकि दिल्ली पुलिस ने झड़प की बात से इनकार करते हुए रेसलर्स पर मारपीट के आरोप लगाए। दावा किया गया कि इस मारपीट में दिल्ली पुलिस के जवान घायल भी हो गए।
23 अप्रैल से धरने पर पहलवान 
भारतीय कुश्ती महासंघ (WFI) के अध्यक्ष बृजभूषण शरण सिंह के खिलाफ पहलवान 23 अप्रैल से धरने पर बैठे हैं। पहलवानों ने बृजभूषण पर यौन उत्पीड़न का आरोप लगाया है और उनकी गिरफ्तारी की मांग कर रहे हैं। पहलवानों की शिकायत पर दिल्ली पुलिस ने बृजभूषण के खिलाफ दो FIR दर्ज कर ली है।
जनवरी में भी दिया था धरना
इससे पहले 18 जनवरी को पहलवानों ने बृजभूषण सिंह के खिलाफ धरना प्रदर्शन किया था। हालांकि, खेल मंत्रालय के दखल के बाद तब उन्होंने अपना धरना खत्म कर दिया था। खेल मंत्रालय ने पहलवानों की ओर से लगाए जा रहे आरोपों की जांच के लिए कमेटी का गठन किया था। पहलवानों ने अब कमेटी पर ही सवाल खड़े किए हैं।
ये खबरें भी पढ़ें:- 
बृजभूषण बोले- बजरंग-विनेश का खेल खत्म हो चुका:WFI अध्यक्ष ने कहा- 12 साल में किसी पर बुरी नजर नहीं डाली, हुड्‌डा ने प्रियंका गांधी को गुमराह किया
दिल्ली में जंतर-मंतर पर आज पहलवानों के समर्थन में खापों की महापंचायत है। इसमें भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी को लेकर रणनीति बनाई जाएगी। इसी बीच बृजभूषण ने एक वीडियो जारी किया है, जिसमें उन्होंने कहा कि बजरंग पूनिया और विनेश फोगाट का खेल खत्म हो चुका है। (पढ़ें पूरी खबर) 
कुंडली-सिंघु बॉर्डर पर 5 किलोमीटर लंबा जाम:खाप पंचायतों के दिल्ली कूच के ऐलान से दिल्ली पुलिस अलर्ट; हर वाहन की हो रही चेकिंग 
हरियाणा की खाप पंचायतों द्वारा पहलवानों के समर्थन में रविवार को दिल्ली कूच करने के फैसले के बाद दिल्ली पुलिस अलर्ट मोड पर है। कुंडली-सिंघु बॉर्डर पर भारी पुलिस फोर्स तैनात किया गया है। पुलिस के जवानों के साथ ही CRPF व अन्य कई सुरक्षा एजेंसी के जवान दिल्ली की तरफ जाने वाली हर गाड़ी की गहनता से जांच कर रहे हैं (पूरी खबर पढ़ें)
जंतर-मंतर पर रेसलर्स का धरना: FIR में बृजभूषण पर आरोप- सांस लेने का पैटर्न चेक करने के बहाने पेट-छाती को छुआ, जबरन गले लगाया 
भारतीय कुश्ती महासंघ (WFI) के अध्यक्ष बृजभूषण शरण सिंह के खिलाफ विनेश फोगाट, बजरंग पूनिया और साक्षी मालिक की अगुआई में दिल्ली के जंतर-मंतर पर रेसलर्स का धरना 14वें दिन भी जारी है। बृजभूषण के खिलाफ 10 दिन पहले दिल्ली के कनॉट प्लेस थाने में रेसलर्स की शिकायत पर सेक्सुअल हैरेसमेंट और पॉस्को एक्ट का केस दर्ज हुआ (पढ़ें पूरी खबर)
हरियाणा का फोगाट अखाड़ा.. जिस पर बृजभूषण ने आरोप लगाए:2 साल पहले ही एकेडमी बनाई, ग्रामीण बोले- दीपेंद्र हुड्‌डा कभी नहीं आए 
WFI अध्यक्ष बृजभूषण के दावों और महावीर फोगाट की बातों में कितनी सच्चाई है, आखिर फोगाट फैमिली का अखाड़ा कितना पावरफुल है?। सांसद दीपेंद्र हुड्‌डा का इस अखाड़े या फोगाट फैमिली से क्या कनेक्शन है, इन सब सवालों का जवाब जानने के लिए दैनिक भास्कर गांव बलाली पहुंचा... पढ़िए फोगाट फैमिली और उनके अखाड़े से जुड़ी ग्राउंड रिपोर्ट
महावीर फोगाट का इंटरव्यू, बोले.. WFI झूठ बोल रहा:मेरे पास लड़की आई, उससे बृजभूषण ने पूछा था- मैं धोती-कुर्ते में अच्छा लगता हूं या पैंट-शर्ट में 
बृजभूषण के सवाल उठाने के बाद दैनिक भास्कर ने द्रोणाचार्य अवॉर्डी महावीर फोगाट से बातचीत की। फोगाट ने कहा कि बृजभूषण झूठ बोल रहा है। यहां मामला परिवार या कुश्ती संघ पर कब्जे का नहीं बल्कि रेसलर्स के यौन शोषण का है, बात उसी पर होनी चाहिए। मेरे पास एक लड़की आई थी। उससे बृजभूषण पूछ रहा था कि मैं धोती-कुर्ते में अच्छा लगता हूं या पैंट-शर्ट में। पढ़िए महावीर फोगाट से पूरी बातचीत
रेसलर्स के समर्थन में हरियाणा के दो मंत्री:डिप्टी CM दुष्यंत बोले- पुलिस दोषियों पर सख्त कार्रवाई करे; फतेहाबाद कुश्ती संघ का सामूहिक इस्तीफा 
भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी को लेकर हरियाणा में फतेहाबाद जिला कुश्ती संघ के सदस्यों ने सामूहिक इस्तीफा दे दिया। उधर, हरियाणा के डिप्टी CM दुष्यंत चौटाला और गृहमंत्री अनिल विज ने पहलवानों का समर्थन किया है। दुष्यंत ने कहा कि पुलिस ने FIR दर्ज कर ली है। खिलाड़ी अपने बयान दर्ज करवा चुके हैं। ऐसे में दिल्ली पुलिस दोषी पर जल्द से जल्द और सख्त से सख्त से कार्रवाई करे। (पढें पूरी खबर)